wickkiey/tamil-wikipedia-chunked huggingface dataset:
# டி. ஆர். ராஜகுமாரி

**டி. ஆர். ராஜகுமாரி** (5 மே 1922 – 20 செப்டம்பர் 1999) தமிழ்த் திரையுலகின் முன்னணி நடிகையாக இருந்தவர். நடிப்பு, நடனம், பாடல் அனைத்திலும் பெயர்பெற்றவர்.
# டி. ஆர். ராஜகுமாரி

## வாழ்க்கைக் குறிப்பு

ராஜாயி என்னும் இயற்பெயரைக் கொண்ட டி. ஆர். ராஜகுமாரி தஞ்சாவூரில் இராதாகிருஷ்ணன்-ரெங்கநாயகி தம்பதியருக்கு முதல் மகளாகப் பிறந்தார். பிரபல பாடகியான தஞ்சை குசலாம்பாளின் இரண்டாவது மகளே இவருடைய தாயார் ரெங்கநாயகி ஆவார். ராஜகுமாாி பிறந்த சில நாள்களிலே தகப்பனாரான இராதாகிருஷ்ணன் இறந்துவிட்டார். இவர் திருமணம் செய்து கொள்ளாமல் தன்னுடய தம்பி டி. ஆர். ராமண்ணா குடும்பத்துடன் ஆதரவாக வாழ்ந்தார்.
# டி. ஆர். ராஜகுமாரி

## திரைப்படத்துறை பங்களிப்புகள்

### நடிப்பு

1939-ஆம் ஆண்டு டெக்கான் சினிடோனின் குமார குலோத்துங்கன் படத்தில் கதாநாயகியாக அறிமுகமானார். அதைத் தொடர்ந்து *மந்தாரவதி*, *சூர்யபுத்ரி* படங்களில் கதாநாயகியாக நடித்தார். இவையனைத்தும் படுதோல்விப் படங்களாயிருந்தும் அதைத் தொடர்ந்து கே. சுப்பிரமணியத்தின் தயாரிப்பில் வெளிவந்த கச்ச தேவயானி திரைப்படம் பெரு வெற்றி பெற்றது.  
எம். கே. தியாகராஜ பாகவதர், பி. யு. சின்னப்பா, எம். கே. ராதா, டி. ஆர். மகாலிங்கம் என அன்றைய முன்னணிக் கதாநாயகர்களுடன் நடித்துப் புகழ் பெற்றவர் ராஜகுமாரி.  
பி. யு. சின்னப்பாவுடன் மனோன்மணி படத்திலும், பாகவதருடன் சிவகவி, ஹரிதாஸ் படங்களிலும் நடித்தார். ஹரிதாஸ் 1945 தீபாவளியன்று வெளியாகி 1946 தீபாவளி முடிய தொடர்ந்து 110 வாரங்கள் ஒரே திரையரங்கில் ஓடி சாதனை படைத்தது. ஜெமினியின் சந்திரலேகா படம் இவருக்குப் பேரும் புகழும் தேடிக் கொடுத்தது. இதில் எம். கே. ராதாவுக்குச் சோடியாக நடித்தார். அதில் இவர் ஆடிய **ஜிப்சி** நடனம், திரைப்படத்தின் இறுதிக் காட்சியில் இடம்பெற்ற டிரம்ஸ் நடனம் இவருக்கு இந்திய அளவில் பாராட்டுகளைக் குவித்தது. இந்தி சந்திரலேகாவிலும் நடித்தார்.  
மு. கருணாநிதியின் வசனத்தில் உருவான மனோகரா படத்தில் வசந்தசேனையாக இவர் நடித்திருந்தார். வானம்பாடி படத்தில் எஸ்.எஸ். ராஜேந்திரனுக்கு அக்காவாக நடித்திருந்தார். சிவாஜியுடன் அன்பு திரைப்படத்திலும், தனது 37-ஆவது வயதில் தங்கப்பதுமை திரைப்படத்திலும் நடித்திருந்தார். எம்.ஜி.ஆருடன் பணக்காரி திரைப்படத்தில் இணையாகவும், பெரிய இடத்துப் பெண் திரைப்படத்தில் சகோதரியாகவும் நடித்திருந்தார்.  
சென்னையில் முதன் முதலாக தன்னுடைய பெயரிலேயே சொந்தமாகத் திரையரங்கினைக் கட்டிய முதல் நடிகை இவராவார்.
# டி. ஆர். ராஜகுமாரி

## திரைப்படத்துறை பங்களிப்புகள்

### நடிப்பு

#### நடித்த திரைப்படங்களின் பட்டியல்

- குமார குலோத்துங்கன் (1939)
- மந்தாரவதி (1941)
- சூர்யபுத்ரி (1941)
- கச்ச தேவயானி (1941)
- மனோன்மணி (1942)
- சதி சுகன்யா (1942)
- பிரபாவதி &lrm;(1942)
- சிவகவி (1943)
- குபேர குசேலா (1943)
- ஹரிதாஸ் (1944)
- சாலிவாகனன் (1945)
- வால்மீகி (1946)
- விகடயோகி (1946)
- பங்கஜவல்லி
- சந்திரலேகா (1948)
- சந்திரலேகா (1948)
- பிரம்மரிஷி விஷ்வாமித்திரா (1948)
- கிருஷ்ணபக்தி &lrm;(1949)
- பவளக்கொடி (1949)
- இதய கீதம் (1950)
- விஜயகுமாரி (1950)
- வனசுந்தரி (1951)
- அமரகவி (1952)
- பணக்காரி (1953)
- என் வீடு (1953)
- அன்பு (1953)
- வாழப்பிறந்தவள் (1953)
- மனோகரா (1954)
- நல்ல தங்கை (1955)
- குலேபகாவலி (1955)
- புதுமைப்பித்தன் (1957)
- மல்லிகா (1957)
- தங்கமலை ரகசியம் (1957)
- தங்கப்பதுமை (1959)
- வானம்பாடி (1963) இவரின் கடைசிப்படம்
# டி. ஆர். ராஜகுமாரி

## திரைப்படத்துறை பங்களிப்புகள்

### பின்னணிப் பாடகியாக

இதய கீதம் திரைப்படத்தில் *வானுலாவும் தாரை நீ என் இதய கீதமே*, *ஓடி வா வெண்முகில் போலே* ஆகிய இரண்டு பாடல்களை டி. ஆர். மகாலிங்கத்துடன் இணைந்து பாடியிருந்தார்.
# டி. ஆர். ராஜகுமாரி

## திரைப்படத்துறை பங்களிப்புகள்

### திரைப்படத் தயாரிப்பாளர்

ராஜகுமாரி தன் தம்பி டி.ஆர்.ராமண்ணாவுடன் இணைந்து ஆர்.ஆர்.பிக்சர்ஸ் என்ற திரைப்பட நிறுவனத்தை உருவாக்கினார். அதன் வழியாகப் பின்வரும் படங்களைத் தயாரித்தார் :
1. வாழப்பிறந்தவள்
1. கூண்டுக்கிளி (1954)
1. குலேபகாவலி
# டி. ஆர். ராஜகுமாரி

## திரைப்படத்துறை பங்களிப்புகள்

### திரையரங்க உரிமையாளர்

சென்னை தியாகராயர் நகரில் ராஜகுமாரி என்ற திரையரங்கை உருவாக்கினார். அதனை எஸ். எஸ். வாசன் திறந்துவைத்தார். பின்னர் அதனை விற்றுவிட்டார்.
# நாடகப்பிரியா

**நாடகப்பிரியா** கருநாடக இசையின் 10 வது மேளகர்த்தா இராகமாகும். அசம்பூர்ண மேள பத்ததியில் 10 வது மேளத்திற்கு **நடாபரணம்** என்ற பெயர் கொடுக்கப்பட்டுள்ளது.
# நாடகப்பிரியா

## இலக்கணம்

| அவரோகணம்: | ஸ் நி<sub>2</sub> த<sub>2</sub> ப ம<sub>1</sub> க<sub>2</sub> ரி<sub>1</sub> ஸ | } |
| --- | --- | --- |  
- *நேத்ர* என்றழைக்கப்படும் 2 வது வட்டத்தில் (சக்கரத்தில்) 4 வது இராகம்.
- இந்த மேளத்தில் ஷட்ஜம், சுத்த ரிஷபம்(ரி<sub>1</sub>), சாதரண காந்தாரம்(க<sub>2</sub>), சுத்த மத்திமம்(ம<sub>1</sub>), பஞ்சமம், சதுஸ்ருதி தைவதம்(த<sub>2</sub>), கைசிகி நிஷாதம்(நி<sub>2</sub>) ஆகிய சுரங்கள் வருகின்றன.
# நாடகப்பிரியா

## சிறப்பு அம்சங்கள்

- இதன் மத்திமத்தை பிரதி மத்திமமாக மாற்றினால் இராகம் ஷட்விதமார்க்கிணி (46) ஆகும்.
- கிரக பேதத்தின் வழியாக இந்த மேளத்தின் க, ம, நி ஆகிய சுரங்கள் முறையே வாசஸ்பதி (64), சாருகேசி (26), கௌரிமனோகரி (23) ஆகிய மேளங்களைத் தோற்றுவிக்கின்றது (மூர்ச்சனாகாரக மேளம்).
# நாடகப்பிரியா

## உருப்படிகள்

| கிருதி | *விஸ்வநாதம்* | முத்துசாமி தீட்சிதர் | ஆதி |  |
| --- | --- | --- | --- | --- |
| கிருதி | *சதாசிவநின்னு* | வீணை சேஷண்ணா | திரிபுட |  |
| கிருதி | இருப்பிடம் | அம்புஜம் கிருஷ்ணா | ஆதி |  |
| கிருதி | யாருக்கு தெரியும் | முத்துத் தாண்டவர் | மிஸ்ர ஜம்பை |  |
| கிருதி | *நாடகப்பிரியா* | சுத்தானந்த பாரதியார் | ரூபகம் |  |
| கிருதி | *இரங்காதா சாமிநாதா* | கோடீஸ்வர ஐயர் | ஆதி |  |
| கிருதி | *இதிசமயமு* | மைசூர் வாசுதேவாச்சாரியார் | ரூபகம் | } |
# நாடகப்பிரியா

## ஜன்ய இராகங்கள்

நாடகப்பிரியாவின் ஜன்ய இராகங்கள் இவை.  
- தீபரம்
- கனகாத்ரி
- நடாபரணம்
- ரசாளி
- பானுமதி
- நாகமணி
- அலங்காரப்பிரியா
- கின்னரேசப்பிரியா
- மாதாங்ககாமினி
- சித்தபோதினி
- வைசயந்தி
- யோகபோதினி
- சாந்தவபாஷினி
# கோகிலப்பிரியா

**கோகிலப்பிரியா** கருநாடக இசையின் 11 வது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் (அசம்பூர்ண மேள பத்ததியில்) 11 வது இராகத்திற்கு **கோகிலாரவம்** என்ற பெயர்.
# கோகிலப்பிரியா

## இலக்கணம்

| அவரோகணம்: | ஸ் நி<sub>3</sub> த<sub>2</sub> ப ம<sub>1</sub> க<sub>2</sub> ரி<sub>1</sub> ஸ | } |
| --- | --- | --- |  
- *நேத்ர* என்றழைக்கப்படும் 2 வது வட்டத்தில் (சக்கரத்தில்) 5 வது இராகம்.
- இந்த மேளத்தில் ஷட்ஜம், சுத்த ரிஷபம்(ரி<sub>1</sub>), சாதரண காந்தாரம்(க<sub>2</sub>), சுத்த மத்திமம்(ம<sub>1</sub>), பஞ்சமம், சதுஸ்ருதி தைவதம்(த<sub>2</sub>), காகலி நிஷாதம்(நி<sub>3</sub>) ஆகிய சுரங்கள் வருகின்றன.
# கோகிலப்பிரியா

## சிறப்பு அம்சங்கள்

- திரிஸ்தாயி இராகம்.
- கருணைச் சுவையை வெளிப்படுத்துகிறது.
- எப்போதும் பாடலாம்.
- இதன் மத்திமத்தை பிரதி மத்திமமாக மாற்றினால் இராகம் சுவர்ணாங்கி (47) ஆகும்.
- கிரக பேதத்தின் வழியாக இந்த மேளத்தின் மத்திம சுரம் முறையே ரிஷபப்பிரியா (62) மேளத்தை தோற்றுவிக்கிறது (மூர்ச்சனாகாரக மேளம்).
# கோகிலப்பிரியா

## உருப்படிகள்

| கிருதி | *கோதண்டராமம்* | முத்துசாமி தீட்சிதர் | ஆதி |  |
| --- | --- | --- | --- | --- |
| கிருதி | *நேமொரபெட்டி* | தியாகராஜ சுவாமிகள் | திஸ்ர திரிபுடை |  |
| கிருதி | *எவரிதோ* | தியாகராஜ சுவாமிகள் | ஆதி |  |
| கிருதி | சொன்ன நாவினிக்குது | அம்புஜம் கிருஷ்ணா | ஆதி |  |
| கிருதி | மாணிக்க வாசகர் | முத்துத் தாண்டவர் | ரூபகம் |  |
| கிருதி | கூவுகின்றேன் | சுத்தானந்த பாரதியார் | ஆதி |  |
| கிருதி | சுகவாழ்வடைந்துய்வாய் | கோடீஸ்வர ஐயர் | ரூபகம் | } |
# கோகிலப்பிரியா

## ஜன்ய இராகங்கள்

கோகிலப்பிரியாவின் ஜன்ய இராகங்கள் இவை.  
- திலகப்பிரகாசினி
- கோகிலாரவம்
- வசந்தநாராயணி
- தனுகீர்த்தி
- கனஸ்யாமளா
- மனோரஞ்சனி
- போகவராளி
- வர்த்தனி
- கௌமாரி
- உகப்பிரியா
- சதுரானப்பிரியா
- பயஸ்வினி
# சக்ரவாகம்

**சக்ரவாகம்** கருநாடக இசையின் 16 வது மேளகர்த்தா இராகம். அசம்பூர்ண மேள பத்ததியில் 16 வது இராகத்திற்குத் **தோயவேகவாகினி** என்ற பெயர் கொடுக்கப்பட்டுள்ளது.  
தியாகராஜர் இந்த இராகத்தை வழக்கிற்கு கொண்டு வந்ததாக கூறப்படுகிறது. கடந்த நூற்றாண்டில் வாழ்ந்த மகா வைத்தியநாத சிவன் இந்த இராகத்தைத் தன் 12 வது வயதில் சிறப்பாகப் பாடியதால் "மகா" என்ற புனைபெயர் பெற்றதாகச் சொல்லப்படுகிறது.
# சக்ரவாகம்

## இலக்கணம்

| அவரோகணம்: | ஸ் நி<sub>1</sub> த<sub>2</sub> ப ம<sub>1</sub> க<sub>3</sub> ரி<sub>1</sub> ஸ | } |
| --- | --- | --- |  
- *அக்னி* என்றழைக்கப்படும் 3 வது வட்டத்தில் (சக்கரத்தில்) 4 வது இராகம்.
- இந்த மேளத்தில் ஷட்ஜம், சுத்த ரிஷபம்(ரி<sub>1</sub>), அந்தர காந்தாரம்(க<sub>3</sub>), சுத்த மத்திமம்(ம<sub>1</sub>), பஞ்சமம், சதுஸ்ருதி தைவதம்(த<sub>2</sub>), கைசிகி நிஷாதம்(நி<sub>1</sub>) ஆகிய சுரங்கள் வருகின்றன.
# சக்ரவாகம்

## சிறப்பு அம்சங்கள்

- இதன் மத்திமத்தை பிரதி மத்திமாக மாற்றினால் இராகம் ராமப்பிரியா (52) ஆகும்.
- இதன் மத்திமத்தை ஷட்ஜமாக வைத்தால் சரசாங்கி (27) கிடைக்கும், நிஷாதத்தை ஷட்ஜ்மாக வைத்தால் தர்மவதி (59) கிடைக்கும் (மூர்ச்சனாகாரக மேளம்).
# சக்ரவாகம்

## உருப்படிகள்

சக்ரவாகம் இராகத்தில் அமைந்த பாடல்கள்:
| வர்ணம் | *" ஜலஜாக்ஷி "* | பட்டணம் சுப்ரமண்யய்யர் | ஆதி |  |
| --- | --- | --- | --- | --- |
| வர்ணம் | *" இங்காதய "* | பட்டணம் சுப்ரமண்யய்யர் | ஆதி |  |
| கிருதி | *" எடுலப்ரோதுவோ "* | தியாகராஜர் | திரிபுட |  |
| கிருதி | *" சுகுணமுலே "* | தியாகராஜர் | ரூபகம் |  |
| கிருதி | *" கஜானயுதம் "* | முத்துசுவாமி தீட்சிதர் | ஆதி |  |
| கிருதி | *" ஆடியபாதா "* | முத்துத் தாண்டவர் | மிஸ்ரசாபு |  |
| கிருதி | *" காணக் கண் கோடி "* | கோடீஸ்வர ஐயர் | ரூபகம் |  |
| கிருதி | *" அபகார நிந்தை "* | அருணகிரிநாதர் | சதுஸ்ர ஜம்பை |  |
| கிருதி | *" அறிவுடையோர் "* | கோபாலகிருஷ்ண பாரதியார் | மிஸ்ர ஜம்பை |  |
| கிருதி | *" ஈசனே இந்த "* | பாபநாசம் சிவன் | ரூபகம் |  |
| கிருதி | *" உள்ளவறிவான் ஐயன் "* | இலட்சுமணப்பிள்ளை | ஆதி | } |
# சக்ரவாகம்

## ஜன்ய இராகங்கள்

சக்கரவாகத்தின் ஜன்ய இராகங்கள் இவை.  
- கலாவதி இராகம்
- கனிதவினோதினி
- காமினிப்பிரியா
- கோகிலம்
- சசிப்பிரகாசி
- சுத்தஸ்யாமள
- திருநேத்ரப்பிரியா
- தேக்களி
- நபோமார்க்கினி
- நாராயணி
- நாளிகம்
- பிந்துமாலினி
- பிரவர்த்தி
- பின்னமத்திமம்
- மலயமாருதம்
- ரஸிகரம்ஜினி
- வலஜி
- வீணாதாரி
- வேகவாகினி
- ஸூஜாஹூலி
# சக்ரவாகம்

## சக்ரவாகத்தில் அமைந்த திரையிசைப் பாடல்கள்

- *"நீ பாதி நான் பாதி"* - கேளடி கண்மணி
- *"உள்ளத்தில் நல்ல உள்ளம்"* - கர்ணன்
- *"பாடு பாடு பாரத பண்பாடு"* - செங்கோட்டை
- *"விடுகதையா இந்த வாழ்க்கை"* - முத்து
# வகுளாபரணம்

**வகுளாபரணம்** கருநாடக இசையின் 14வது மேளகர்த்தா இராகமாகும். அசம்பூர்ண மேள பத்ததியில் 14வது மேளத்திற்கு **வாடிவஸந்தபைரவி** என்ற பெயர் கொடுக்கப்பட்டுள்ளது.
# வகுளாபரணம்

## இலக்கணம்

| அவரோகணம்: | ஸ் நி<sub>2</sub> த<sub>1</sub> ப ம<sub>1</sub> க<sub>3</sub> ரி<sub>1</sub> ஸ | } |
| --- | --- | --- |
- *அக்னி* என்றழைக்கப்படும் 3 வது வட்டத்தில் (சக்கரத்தில்) 2 வது இராகம்.
- இந்த மேளத்தில் ஷட்ஜம், சுத்த ரிஷபம்(ரி<sub>1</sub>), அந்தர காந்தாரம்(க<sub>3</sub>), சுத்த மத்திமம்(ம<sub>1</sub>), பஞ்சமம், சுத்த தைவதம்(த<sub>1</sub>), கைசிகி நிஷாதம்(நி<sub>2</sub>) ஆகிய சுரங்கள் வருகின்றன.
# வகுளாபரணம்

## சிறப்பு அம்சங்கள்

- மத்தியஸ்தாயி ஷட்ஜத்திலிருந்து தாரஸ்தாயி மத்திமம் வரை சஞ்சாரம் செய்வது இந்த இராகத்திற்கு இனிமையைக் கொடுக்கும்.
- இந்த இராகத்தில் வரும் அந்தர காந்தாரமும், கைசிகி நிஷாதமும் இவ்விராகத்தின் இரஞ்சகத்தை வெளிப்படுத்தும்.
- இதன் மத்திமத்தை பிரதி மத்திமமாக மாற்றினால் இராகம் நாமநாராயணி (50) ஆகும்.
- இதன் ரி, ம, நி முறையே கிரக பேதத்தின் வழியாக கோசலம் (71), கீரவாணி (21), ஹேமவதி (58) மேளகர்த்தா இராகங்களை கொடுக்கும் (மூர்ச்சனாகாரக மேளம்).
# வகுளாபரணம்

## உருப்படிகள்

| கிருதி | *கொனியாடி* | கர்ப்பபுரிவாசர் | ஆதி |  |
| --- | --- | --- | --- | --- |
| கிருதி | *ஏராமுனி* | தியாகராஜர் | திரிபுடை |  |
| கிருதி | நிலையான பேரின்பமே | அம்புஜம் கிருஷ்ணா | மிஸ்ர சாபு |  |
| கிருதி | கெட்டுப்போகாத | முத்துத் தாண்டவர் | ஆதி |  |
| கிருதி | நம்பினேன் ஐயா | கோடீஸ்வர ஐயர் | ஆதி |  |
| கிருதி | கொனியாடி | கர்ப்பபுரிவாசர் | ஆதி |  |
| கிருதி | ஏழைப் பங்காளா | வேதநாயகம் பிள்ளை | ஆதி |  |
| கிருதி | ஜாலம் செய்வதேதோ | வேதநாயகம் பிள்ளை | ரூபகம் | } |
# வகுளாபரணம்

## ஜன்ய இராகங்கள்

வகுளாபரணத்தின் ஜன்ய இராகங்கள் இவை.  
- வசந்தபைரவி
- ஹெஜ்ஜஜ்ஜி
- கலகண்டி
- கலகடா
- ஹம்ச காம்போதி
- நதிணி
- குவலயாபரணம்
- புவனரஞ்சனி
- தாபசப்பிரியா
- பாலினி
- கலிந்தஜந்ம்திணி
- சந்திரசேகரப்பிரியா
- லாசகி
- ஆஹிரி
# செப்டம்பர் 9

## பிறப்புகள்

- 1789 &ndash; வில்லியம் கிரேஞ்சு பாண்டு, அமெரிக்க வானியலாளர் (இ. 1859)
- 1828 &ndash; லியோ டால்ஸ்டாய், உருசிய எழுத்தாளர் (இ. 1910)
- 1899 &ndash; கல்கி ரா. கிருஷ்ணமூர்த்தி, தமிழக எழுத்தாளர், இதழாசிரியர் (இ. 1954)
- 1916 &ndash; அ. சேனாபதி கவுண்டர், தமிழக அரசியல்வாதி (இ. 1992)
- 1926 &ndash; இராம. வீரப்பன், தமிழக அரசியல்வாதி, திரைப்படத் தயாரிப்பாளர் (இ. 2024)
- 1941 &ndash; தென்னிசு இரிட்சி, சி நிரலாக்க மொழியைக் கண்டுபிடித்த அமெரிக்கர் (இ. 2011)
- 1945 &ndash; அரசு மணிமேகலை, தமிழக எழுத்தாளர் (இ. 2001)
- 1949 &ndash; சுசீலோ பாம்பாங் யுதயோனோ, இந்தோனேசியாவின் 6வது அரசுத் தலைவர்
- 1953 &ndash; மஞ்சுளா, தென்னிந்திய நடிகை (இ, 2013)
- 1966 &ndash; ஆடம் சேண்ட்லர், அமெரிக்க நடிகர்
- 1967 &ndash; அக்ஷய் குமார், இந்திய நடிகர்
- 1968 &ndash; சாபாசு பட்டி, பாக்கித்தானிய அரசியல்வாதி (இ. 2011)
- 1991 &ndash; ஒஸ்கார், பிரேசில் கால்பந்தாட்ட வீரர்
# செப்டம்பர் 9

## இறப்புகள்

- 1087 &ndash; இங்கிலாந்தின் முதலாம் வில்லியம் (பி. 1028)
- 1569 &ndash; பீட்டர் புரூகல், டச்சு ஓவியர் (பி. 1525)
- 1947 &ndash; ஆனந்த குமாரசுவாமி, கலாயோகி (பி. 1877)
- 1960 &ndash; பொன். கந்தையா, இலங்கை இடதுசாரி அரசியல்வாதி (பி. 1914)
- 1976 &ndash; மா சே துங், சீனப் பொதுவுடைமைக் கட்சித் தலைவர், மெய்யியலாளர் (பி. 1893)
- 2000 &ndash; எர்பெர்ட் ஃபிரீடுமேன், அமெரிக்க இயற்பியலாளர், வானியலாளர் (பி. 1916)
- 2000 &ndash; வீராசாமி ரிங்காடு, மொரிசியசு ஆளுனர் (பி. 1920)
- 2003 &ndash; எட்வர்ட் டெல்லர், அங்கேரிய-அமெரிக்க இயற்பியலாளர் (பி. 1908)
- 2005 &ndash; இளையபெருமாள், தமிழக அரசியல்வாதி (பி. 1924)
- 2011 &ndash; காந்திமதி, தமிழக நடிகை
- 2012 &ndash; சங்கர் சங்கரமூர்த்தி, பிபிசி தமிழோசை ஒலிபரப்பாளர்
- 2012 &ndash; வர்கீஸ் குரியன், இந்தியத் தொழிலதிபர் (பி. 1921)
- 2014 &ndash; பிரோசா பேகம், வங்காளதேசப் பாடகி (பி. 1930)
- 2015 &ndash; கே. குணரத்தினம், இலங்கைத் தமிழ் இயற்பியலாளர், கல்வியாளர் (பி. 1934)
# செப்டம்பர் 9

## சிறப்பு நாள்

- குழந்தைகள் நாள் (கோஸ்ட்டா ரிக்கா)
- விடுதலை நாள் (வட கொரியா, 1948)
- விடுதலை நாள் (தஜிகிஸ்தான், சோவியத் ஒன்றியத்திடம் இருந்து 1991)
# பண்டத்தரிப்பு

**பண்டத்தரிப்பு** (*Pandatherippu*) என்பது இலங்கையில் வட மாகாணத்தில் யாழ்ப்பாண நகரத்திலிருந்து 16 கிலோமீட்டர் வடக்கே அமைந்துள்ள ஒரு சிறு நகரமாகும். இது வலிகாமம் தென்மேற்கு பிரதேச சபையின் ஆளுகைக்கு உட்பட்டது. பண்டத்தரிப்பு என்கிற இடக்குறிப்பு பெயர் அதனையண்டிய சில்லாலை, வடலியடைப்பு, காடாப்புலம், பனிப்புலம் (வலிமேற்குபிரதேசசெயலக ஆளுகைக்குட்பட்ட கிராமம்), காலையடி, பிரான்பற்று (பிராம்பத்தை) ஆகிய சிற்றூர்களை குறிப்பிடும் இடப்பெயராகவும் பயன்படுத்தப்படுகிறது. பண்டத்தரிப்பு **யா/146** (J/146) கிராம சேவகர் பிரிவிற்குட்பட்ட தனித்துவமான நிலப்பரப்பும் மக்கள்தொகையும் உடையதாக நகர கட்டமைப்புடன் காணப்படும் ஊர் ஆகும்.  
1993ம் ஆண்டளவில் இலங்கை இராணுவ படையெடுப்பு காரணமாக பண்டத்தரிபில் வசித்துவந்த அனைவரும் முற்றிலுமாக இடம்பெயர வேண்டி ஏற்பட்டது. இந்தக்கால கட்டத்தில் பண்டத்தரிப்பு முழுமையாக பாழடைந்த நகரம் எனும் நிலைக்கு தள்ளப்படவிருந்தாலும், மக்கள் சிறிதுசிறிதாக மீண்டும் குடியேறியமையால் ஓரளவு பழைய நிலமைக்கு வந்துள்ளது
# பண்டத்தரிப்பு

## வரலாறும் பெயர்க் காரணமும்

"பண்டத்தரிப்பு" என்ற பெயர் அமைந்ததற்கான காரணம் சரியாக யாருக்கும் தெரியாவிட்டாலும், வெவ்வேறு காரணங்கள் கூறப்படுகின்றன. ஒருசிலர் இது ஒரு காலத்தில் பண்டங்களை தரித்துவைக்கும் (storage) தளமாக இருந்திருக்கலாம் என்பர். பால்தேஸ் பாதிரியார் எழுதிய *A Description of the East-India Coasts of Malabar and Coromandel* என்ற நூலில் உள்ள ஓவிய மாதிரிகளில் ஒல்லாந்த தேவாலயம், வணிககூடம், வணிகர்கள், வணிக கூடத்தில் தரித்த நிலையிலுள்ள யானைகள் போன்ற விடயங்கள் குறிப்பிடப்பட்டுள்ளதன்படி பண்டத்தரிப்பு அக்காலத்தில் ஒரு பிரதானமான வணிகமையம் ஆக இருந்தமை தெளிவாகிறது. வேறு சிலர் பாண்டியர்களின் இலங்கை மீதான படையெடுப்பின்போது பாண்டியரின் படைகள் தரித்துச்செல்லும் இடமாக இருந்ததினால் "பாண்டியன் தரிப்பு" என்று அழைக்கப்பட்டு பின்னர் பண்டத்தரிப்பு என மருவியதாகவும் சில கர்ணபரம்பரை கதைகள் அடிப்படையில் இடப்பெயருக்கான காரணமாக கூறுகின்றனார்.  
1616-இல் யாழ்ப்பாண இராச்சியம் போர்த்துக்கேயரிடம் வீழ்ந்த பின் தமது நிர்வாக வசதிக்காக யாழ்ப்பாணப் பகுதிகளை 32 கோயிற்பற்றுக்களாக பிரித்தனர். அவற்றில், வலிகாமம் பகுதியில் பிரிக்கப்பட்ட 14 கோயிற்பற்றுக்களில் பண்டத்தரிப்பும் ஒன்றாகும். பண்டத்தரிப்பு கோயிற்பற்று என்பது பிரான்பற்று, வடலியடைப்பு, சில்லாலை, மாதகல், பெரியவிளான், சிறுவிளான், மாரீசங்கூடல், இளவாலை, பனிப்புலம் ஆகிய பல கிராமங்களைக் கொண்டிருந்தது. இதன் அடிப்படையிலேயே மேற்கூறப்பட்ட கிராமங்கள் தனித்துவமான கிராமங்களான இருந்தாலும் இடப்பெயருக்கான அடையாளமாக அக்கிராம பெயர்களுடன் பண்டத்தரிப்பு என்கிற பெயர் தற்போதும் மக்களால் பயன்படுத்தப்பட்டு வருவதை அவதானிக்க கூடியதாக உள்ளது .  
1820-இல் பண்டத்தரிப்பு பகுதியில் மதப்பரப்புக்காக அமெரிக்காவில் இருந்து வந்த மரு. ஜோன் இசுக்கடர் (*John Scudder*) தெற்காசியாவினதும் இலங்கையினதும் முதல் மேற்கத்தேய மருந்தகத்தினை இங்கு அமைத்தார். அத்துடன் உடுவில் மகளிர் கல்லூரிக்கு அடுத்ததான விடுதிவசதியுடன் கூடியதாக 1823 இல் பண்டத்தரிப்பு மகளிர் கல்லூரியும் அமைக்கப்பட்டது.
# பண்டத்தரிப்பு

## மக்களும் சமயமும்

பண்டத்தரிப்பில் தமிழரே பெரும்பான்மையாக வாழ்ந்து வருகின்றார்கள். இவர்களில் கத்தோலிக்க, இந்து சமயத்தவர்கள் சராசரியாக 50:50 என வாழ்கிறார்கள். புரட்டத்தாந்து, பெந்தக்கோசுட் சபைகளினை பின்பற்றுகின்றவர்களும் காணப்படுகின்றார்கள்.
# பண்டத்தரிப்பு

## தொழில்

இங்கு வாழும் மக்களின் முக்கிய தொழில் வேளாண்மை ஆகும். பனைசார் பதனீர்த் தொழில், நல்லெண்ணை உற்பத்தி, மரவேலைப்பாடுகள் தேர்ச் சிற்ப உருவாக்கம் போன்ற கைத்தொழில்களும் இங்கே காணப்படுகின்றன.
# பண்டத்தரிப்பு

## அரசியல்

பண்டத்தரிப்பு கிராமம் அன்றுதொட்டு இன்று வரை அரசியலிலும் முக்கியத்துவம் வாய்ந்த கிராமமாகவே விளங்கி வந்துள்ளது இக்கிராமத்திலிருந்து பலர் அரசியல் செயற்பாடுகளில் ஈடுபட்டமைக்கான சான்றுகள் உள்ளன. பண்டத்தரிப்பு இந்துக்கல்லூரியின் அதிபராக இலங்கையின் புகழ்பூத்த தமிழ் கம்யூனிசவாதி தோழர் கார்த்திகேசன் செயற்பட்டதும் அவர் இங்கே பணியாற்றிய காலங்களில் இக்கிராமத்தில் கம்யூனிச சித்தாந்த அரசியலில் கணிசமாக ஈடுபட்டிருந்தார் மறுபுறம் அன்றைய தமிழரசுக்கட்சி ,தமிழர் விடுதலைக்கூட்டனி சார் அரசியல் செயற்பாடுகளும் முன்னெடுக்கபட்டு இருந்தன.
2018இன் பின்னரான உள்ளூராட்சி தேர்தல் சட்டத்தின்படி பண்டத்தரிப்பிலிருந்து
தமிழ் தேசிய கூட்டமைப்பு சார்பாக போட்டியிட்டு வென்ற திரு அ.ஜோன் ஜிப்பிரிக்கோ என்பவர் வட்டாரத்தை பிரதிநிதித்துவப்படுத்தும் உள்ளூராட்சி மன்ற அரசியல் பிரதிநிதியாக 2023வரை
கடமையாற்றியுள்ளார். ஏலவே பண்டத்தரிப்பை பிரதிநிதித்துவப்படுத்தி 2011-2015 வரையும் இவர் உள்ளாட்சி பிரதிநிதியாக கடமையாற்றியுள்ளார்.
# பண்டத்தரிப்பு

## வழிபாட்டுத் தலங்கள்

### கத்தோலிக்கக் கோயில்கள்

- பண்டத்தரிப்பு புனித பற்றிமா மாதா தேவாலயம்
- பண்டத்தரிப்பு புனித செபமாலை மாதா தேவாலயம்
- பண்டத்தரிப்பு புனித அந்தோனியார் தேவாலயம்
- பண்டத்தரிப்பு குழந்தையேசு தேவாலயம்
- பண்டத்தரிப்பு அன்னை வேளாங்கன்னி ஆலயம் (அம்மன் வீதி)
- பண்டத்தரிப்பு பிரதேச வைத்தியசாலை அன்னை வேளாங்கன்னி ஆலயம் (கடாப்புலம்)
- சிலோன் அமெரிக்கன் மிசன் தேவாலயம் (முன்னைய தென்னிந்திய திருச்சபை தேவாலயம்)
- பண்டத்தரிப்பு ஜெப ஆலய ஊழியங்கள் தேவாலயம்
# பண்டத்தரிப்பு

## வழிபாட்டுத் தலங்கள்

### சைவக் கோயில்கள்

- முல்லையடி அருள்மிகு வைரவர் ஆலயம்
- பண்டத்தரிப்பு ஸ்ரீ ஞானவைரவர் ஆலயம்
- பண்டத்தரிப்பு சித்தங்கேணி வீதி ஞான வைரவர் ஆலயம்
- கேணிக்கட்டு அருள்மிகு கன்னிமார் ஆலயம்
- பண்டத்தரிப்பு அம்மன்வீதி முருகன் ஆலயம்
- பண்டத்தரிப்பு பிரதேச வைத்தியசாலை ஞானவைரவர் ஆலயம்(காடாப்புலம்)
- பண்டத்தரிப்பு விளாவெளி இந்துமயான வைரவர் ஆலயம்
# பண்டத்தரிப்பு

## பாடசாலைகள்

- பண்டத்தரிப்பு மகளிர் கல்லூரி
- பண்டத்தரிப்பு இந்துக்கல்லூரி
- பண்டத்தரிப்பு ஜெசிந்தா றோதக பாடசாலை
# பண்டத்தரிப்பு

## பண்டத்தரிப்பைச் சேர்ந்தவர்கள்

- வையாபுரி ஐயர், 14-ஆம் நூற்றாண்டு
- ந. இரவீந்திரன், இலக்கிய, அரசியல் ஆய்வாளர்
- கலாலட்சுமி தேவராஜா, எழுத்தாளர், நாடக நடிகை
- சோ. தேவராஜா, நாடக நடிகர், எழுத்தாளர்
# வி. எஸ். குமார் ஆனந்தன்

**விவேகானந்தன் செல்வகுமார் ஆனந்தன்** (சுருக்கமாக **குமார் ஆனந்தன்**) அல்லது **ஆழிக்குமரன் ஆனந்தன்** (25 மே 1943 - 6 ஆகத்து 1984) இலங்கையின் நீச்சல் வீரரும் வழக்கறிஞரும் ஆவார். பாக்கு நீரிணையை நீந்தி கடந்த வீரர். ஏழு உலக சாதனைகளைப் படைத்து கின்னஸ் புத்தகத்தில் இடம்பெற்றவர்.  
1954-ஆம் ஆண்டில் பாக்குநீரிணையை நீந்திக்கடந்த நீச்சல்வீரர் மு. நவரத்தினசாமியின் ஆசியுடன் பாக்குநீரிணையை ஒரே தடவையில் நீந்திக்கடந்தார் ஆனந்தன். 1975-இல் மன்னாரில் இருந்து தனுஷ்கோடிக்கு நீந்தி அங்கிருந்து மீண்டும் மன்னாரை நீந்திச் சாதனை படைத்தார். அப்போது வீரகேசரி ஆசிரியராக இருந்த எஸ். டி. சிவநாயகம் அவருக்கு *ஆழிக்குமரன்* என்ற பட்டத்தை வழங்கி சிறப்பித்தார்.  
யாழ்ப்பாணம், வல்வெட்டித்துறையைப் பிறப்பிடமாகக் கொண்ட ஆனந்தன் சிறுபிள்ளையிலேயே இளம்பிள்ளை வாதத்தினால் பாதிக்கப்பட்டாலும், நீரில் மிதத்தல், மெதுநடை, தொடர்ந்து நடனம் என்று பல செயல்களில் சாதனைகளைப் படைத்து கின்னஸ் புத்தகத்தில் இடம்பெற்றார். ஒர் ஈருந்து (மோட்டார் சைக்கிள்) தீநேர்ச்சியின் (விபத்தின்) விளைவால் இவரது மண்ணீரல் அகற்ற நேரிட்டது. ஆயினும் அவர் மனம் தளரவில்லை.
# வி. எஸ். குமார் ஆனந்தன்

## மறைவு

இவர் ஆங்கிலக் கால்வாயை நீந்திக்கடக்கத் திட்டமிட்டு இங்கிலாந்து சென்றார். குறுகிய பயிற்சியில் ஆங்கிலக் கால்வாயை நீந்திக்கடக்க முற்பட்டார். 1984 ஆகத்து 6 ஆம் நாள் ஆங்கிலக் கால்வாயை நீந்திக்கடந்தபோது குளிரால் பாதிக்கப்பட்டு சாதனை முயற்சியின் போதே மரணத்தையும் தழுவினார். *குளிர்ந்த கடலே கவலை தருகிறது. அதற்கேற்ப என்னை தயார் செய்ய கால அவகாசம் போதவில்லை* என்று தெரிவித்தார். இதுதான் அவர் இறக்கு முன்னர் கூறிய கடைசிச் சொற்கள்.
# லாரி பேஜ்

**லாரன்ஸ் எட்வர்ட் "லாரி" பேஜ்** (*Larry Page*, பி. மார்ச்,1973) கூகுள் நிறுவனத்தின் நிறுவனர்களில் ஒருவர் ஆவார். இவரது *பக்கத் தரவரிசை படிமுறைத் தீர்வு* (*pagerank algorithm*) இணையத் தேடலை மிக விரைவாகவும், சரியாகவும் கொடுக்க உதவுகிறது.
# லாரி பேஜ்

## இளமைக்காலம்

இவருடைய தாய் தந்தை இருவரும் கணினியியல் வல்லுநர்கள். லாரி பேஜ் பள்ளிப் படிப்புக்குப் பிறகு மிச்சிகன் பல்கலைக்கழகத்தில் சேர்ந்து கணினியியல் கல்வி படித்தார். அதற்குப் பின்னர் கலிபோர்னியாவின் ஸ்டான்போர்டில் ஆராய்ச்சிப் பட்டப் படிப்பில் இறங்கினார். அங்கு செர்கே பிரின் என்னும் மாணவருடன் அறிமுகம் ஏற்பட்டது. இருவரும் இணைந்து 1998 ஆம் ஆண்டில் உலகிலேயே மிகப் பெரிய தேடு பொறியான கூகுளை, குடும்ப உறுப்பினர்கள் மற்றும் நண்பர்கள் அளித்த பணத்தைக் கொண்டு தொடங்கினார்கள்.
# லாரி பேஜ்

## மேலும் பார்க்க

- கூகிள் வரலாறு
- செர்ஜே பிரின்
# ஆகஸ்டு 2006

ஆகத்து 2006 (August 2006), ஒரு செவ்வாய்க்கிழமை ஆரம்பித்து 31 நாட்களின் பின்னர் ஒரு வியாழக்கிழமையில் முடிவடைந்தது.
# ஸ்டார் வார்ஸ்

**ஸ்டார் வார்ஸ்** (Star Wars) என்பது அமெரிக்க நாட்டை சேர்ந்த ஜோர்ச் லூகாஸ் என்பவரால் உருவாக்கப்பட்ட விண்வெளி சாகச உரிம காவியமாகும். இதன் முதல் உரிமத் திரைப்படம் 20ஆம் சென்சுரி பாக்ஸ் நிறுவனத்தால் 1977 ஆம் ஆண்டு மே 25 அன்று வெளியிடப்பட்டது. மேலும் இது உலகளாவிய அளவில் பரவலான கலாச்சார தாக்கத்தை உருவாக்கியது. ஸ்டார் வார்ஸ் திரைப்படத் தொடர்பான தொலைக்காட்சித் தொடர்கள், நிகழ்ப்பட ஆட்டங்கள், நாவல்கள், வரைகதை புத்தகங்கள் மற்றும் விளையாட்டு மைதானங்கள் உட்பட பல்வேறு பிற ஊடகங்களில் இந்த உரிமம் விரிவுபடுத்தப்பட்டுள்ளது.  
2020 ஆம் ஆண்டில் இதன் மொத்த மதிப்பு 70 பில்லியன் அமெரிக்க டாலராக மதிப்பிடப்பட்டது. இது தற்போது எல்லா நேரத்திலும் அதிக வருமானம் ஈட்டிய திரைபடத் தொடர்களில் ஐந்தாவது இடத்தில் உள்ளது. இதுவரைக்கும் ஒன்பது படங்களும் அகாதமி விருதுகளுக்கு பரிந்துரைக்கப்பட்டன, முதல் இரண்டு படங்களுக்கும் விருதுகள் கிடைத்தன.
# ஸ்டார் வார்ஸ்

## காட்சியமைப்பு

இப்படமானது கற்பனையான விண்மண்டலத்தில் ஸ்டார் வார்ஸ் ஊடக நிகழ்ச்சிகள் நிகழ்வதாக சித்தரிக்கப்பட்டது. அதில் பல வேற்றுகிரகவாசிகள் (பெரும்பாலும் இயந்திர மனிதர்கள்) சித்தரிக்கப்பட்டிருந்தனர். இதில் தானியங்கி டிராய்டுகள் மிகவும் வழக்கமான ஒன்றாக இருந்தன. மேலும் பொதுவாக அவை அவற்றின் எஜமானர்களுக்கு பணிபுரிவதற்காக உருவாக்கப்பட்டன. இப்படத்தில் விண்வெளிப் பயணம் ஒரு சாதாரணமான விடயமாக சித்தரிக்கப்பட்டிருந்தது. மேலும் விண்மண்டலத்தின் பல கிரகங்கள் கேலடிக் பேரரசு எனவும், பின்னர் மறுசீரமைக்கப்பட்ட கேலடிக் குடியரசின் உறுப்பினராகவும் இருந்தன.  
ஸ்டார் வார்ஸின் சிறப்புமிக்க அடிப்படைக்கூறுகளில் ஒன்றாக ஆற்றல் (சக்தி) உள்ளது, அதன் செயல்திறத்தால் அன்றாட வேலைகளில் எங்கும் நிறைந்திருக்கும் ஆற்றலுடைய அமைப்பில் பயன்படுத்தப்படுகின்றன. "ஒரு ஆற்றல் களமானது நம்மைச் சுற்றியுள்ள, நம்மில் ஊடுருவியுள்ள அது உயிரினங்களிடமே உருவாக்கப்படுகிறது, மேலும் விண்மண்டலத்தை மொத்தமாக கட்டுப்படுத்துகிறது" என முதலில் தயாரிக்கப்பட்ட திரைப்படத்தில் விவரிக்கப்பட்டது. இந்த ஆற்றலானது பயனர்களை பல்வேறான (டெலிகினிசிஸ், ஞானதிருஷ்டி, முன்னுணர்வு, மற்றும் மனக் கட்டுப்பாடு போன்ற) சூப்பர்நேச்சுரல் வித்தைகளை நிகழ்த்துவதற்கு இடமளிக்கிறது.  
மேலும் ஏதோ சில உடல் சார்ந்த தனிச்சிறப்புடைய, வேகம் மற்றும் எதிரொலிகள் போன்றவற்றை நிகழ்த்த இடமளிக்கிறது; இந்தத் திறமைகள், பயிற்சியின் காரணமாக ஏற்பட்ட முன்னேற்றத்தின் காரணமாக பயனருக்கு பயனர் மாறுபடுகிறது. ஆற்றலானது நல்ல விஷயங்களுக்கு பயன்படுத்தப்பட்டபோது, பகைமை, வலிந்து தாக்குதல் மற்றும் ஆழ்ந்த வெறுப்புகளுடன் பயனர்களால் இதன் இருண்ட பக்கமும் பயன்படுத்தப்பட்டது. ஆற்றலை நல்ல விஷயங்களுக்கு பயன்படுத்தும் ஜெடியையும், விண்மண்டலத்தைக் கைப்பற்ற தீய சக்திகளைப் பயன்படுத்தும் சித்தையும் இதன் ஆறு திரைப்படங்களும் கொண்டிருந்தன. முக்கியமாக இரண்டு பாத்திரங்களால் (பார்க்க: சித்தின் தொடக்கம்), விரிவாக்கப்பட்ட படைப்பில் சித்தைக் காட்டிலும் பல டார்க் ஜெடி போன்ற இருண்ட பக்க பயனர்கள் இருந்தனர்.
# ஸ்டார் வார்ஸ்

## திரைப்படங்கள்

முதல் 'ஸ்டார் வார்ஸ்' என்ற திரைப்படம் 1977 ஆம் ஆண்டு மே 25 ஆம் தேதி வெளியானது. அதை தொடர்ந்து இரண்டு திரைப்படங்கள் வெளியாகின; 1980 ஆம் ஆண்டு மே 21 அன்று 'த எம்பயர் ஸ்ட்ரைக்ஸ் பேக்'' என்ற திரைப்படமும், 1983 ஆம் ஆண்டு மே 25 அன்று 'ரிட்டர்ன் ஆப் த ஜெடி' என்ற திரைப்படமும் வெளியானது. அந்தத் திரைப்படங்கள் பொதுவாக அதன் தனிப்பட்ட துணைத்தலைப்புடன் விளம்பரப்படுத்தப்பட்டாலும், திரைப்படங்களின் தொடக்க நகர்வுகள் முறையே 'எபிசோட் V' மற்றும் 'எபிசோட் VI' என எண்ணிட்டு அழைக்கப்பட்டது. தொடரின் முதல் திரைப்படம் சாதாரணமாக 'ஸ்டார் வார்ஸ்' எனத் தலைப்பு இடப்பட்டிருந்தாலும், பிறகு அதன் தொடர் பாகங்கள் மற்றும் முன் தொடர்களில் இதை வேறுபடுத்திக் காட்ட 'எபிசோட் IV: எ நியூ ஹோப்' என்ற துணைத்தலைப்பு இடப்பட்டது.  
1997 ஆம் ஆண்டில், 'ஸ்டார் வார்ஸ்' வெளியிடப்பட்டதன் இருபதாவது ஆண்டுவிழாவுக்கு பொருந்தும் படி, சிறப்பு பதிப்புகளை உடைய மூன்று திரைப்படங்களை திரையரங்குகளில் லூகாஸ்பிலிம் நிறுவனம் வெளியிட்டது. திரைப்படத்தின் மறுவெளியீடுகள் தொடக்க திரைப்படங்களில் இருந்து மாற்றங்களைக் கொண்டிருந்தது, அந்த நேரங்களில் இயற்கையாக எடுக்கப்படும் காட்சி அமைப்புகளில் சாத்தியப்படாத காட்சிவிளைவுகளை ஏற்படுத்தும் வகையில், சி.ஜி.ஐ மற்றும் பிற சிறப்பு விளைவுகளைக் கொண்ட தொழில்நுட்பங்களில் முக்கியமாக முன்னேற்றங்களை ஏற்படுத்தியிருந்தனர்.
# ஸ்டார் வார்ஸ்

## மொத்த வருவாய்

| திரைப்படம் | வெளியிடப்பட்ட தேதி | பாக்ஸ் ஆபிஸ் வருவாய் | பாக்ஸ் ஆபிஸ் வருவாய் பண வீக்கத்திற்காக இணக்கப்பட்டது |  |  |  |  |
| --- | --- | --- | --- | --- | --- | --- | --- |
| ஸ்டார் வார்ஸ் எபிசோட் IV | மே 25, 1977 | $460,998,007 | $314,400,000 | $775,398,007 | $1,278,898,700 | $872,207,136 | $2,151,105,836 |
| ஸ்டார் வார்ஸ் எபிசோட் V | May 21, 1980 | $290,475,067 | $247,900,000 | $538,375,067 | $704,937,000 | $601,614,053 | $1,306,551,053 |
| ஸ்டார் வார்ஸ் எபிசோட் VI | மே 25, 1983 | $309,306,177 | $165,800,000 | $475,106,177 | $675,346,600 | $362,011,737 | $1,037,358,337 |
| முதன்மை ஸ்டார் வார்ஸ் முத்தொகுப்பு | **$1,060,779,251** | **$728,100,000** | **$1,788,879,251** | **$2,659,182,300** | **$1,835,832,925** | **$4,495,015,225** |  |
| ஸ்டார் வார்ஸ் எபிசோட் I | மே 19, 1999 | $431,088,301 | $493,229,257 | $924,317,558 | $609,049,300 | $696,843,160 | $1,305,892,460 |
| ஸ்டார் வார்ஸ் எபிசோட் II | மே 16, 2002 | $310,676,740 | $338,721,588 | $649,398,328 | $383,903,600 | $418,558,650 | $802,462,250 |
| ஸ்டார் வார்ஸ் எபிசோட் III | மே 19, 2005 | $380,270,577 | $468,728,238 | $848,998,815 | $425,950,500 | $524,760,756 | $950,711,256 |
| நிறைவுசெய்யப்பட்ட ஸ்டார் வார்ஸ் முத்தொகுப்பு
! | **$1,122,035,618** | **$1,300,435,036** | **$2,422,470,654** | **$1,418,903,400** | **$1,640,162,566** | **$3,059,065,966** |  |
| ஸ்டார் வார்ஸ்: த குளோன் வார்ஸ் | ஆகஸ்ட் 15, 2008 | $35,161,554 | $33,121,290 | $68,282,844 | $35,161,554 | $33,121,290 | $68,282,844 |
| முழுமையான ஸ்டார் வார்ஸ் திரைப்படத் தொடர்
! | **$2,217,976,423** | **$2,061,656,326** | **$4,279,632,749** | **$4,113,247,254** | **$3,509,116,781** | **$7,622,364,035** | } |
# போயிங் 737

**போயிங் 737** (*Boeing 737*) உலகின் மிகப் பிரபலமான பயணிகள் வானூர்தியாகும். போயிங் நிறுவனத்தால் 1967 ஆம் ஆண்டிலிருந்து தொடர்ச்சியாகத் தயாரிக்கப்படும் இவ்வகை விமானங்கள் இதுவரை 5,000க்கும் அதிகம் உற்பத்தி செய்யப்பட்டுள்ளன. ஏறத்தாழ 1,250 பாவனையில் உள்ளன. சராசரியாக ஒவ்வொரு ஐந்தாவது நிமிடத்திலும் ஒரு போயிங் 737 விமானம் பறக்கத் தொடங்குகிறது அல்லது தரையிறங்குகிறது என்று கணிப்பிடப்பட்டுள்ளது.
# ஜோர்ச் லூகாஸ்

**ஜார்ச் வால்டன் லூகாஸ் ஜூனியர்** (George Walton Lucas, Jr. பி. மே 14, 1944) உலகப்புகழ் பெற்ற அகடமிய விருதுக்கு பலமுறை பரிந்துரைக்கப்பட்ட இயக்குனராவார். இவர் தனது படைப்புகளான ஸ்டார் வார்ஸ் மற்றும் *இண்டியானா ஜோன்ஸ்* போன்ற படைப்புகள் முலம் நன்கு அறியப்பட்டவர். அமெரிக்காவின் தலைசிறந்த இயக்குனராகவும் வியாபார ரீதியில் வெற்றி கொள்ளும் இயக்குநர்களிலும் ஒருவராவார்.
# மெய்நிகர் வலையமைப்பூடான கணினி

**மெய்நிகர் வலையமைப்பூடான கணினி** அதாவது Virtual Network Computing (VNC) அமெரிக்காவின் பெல் ஆய்வுகூடத்தால் திறந்த மூலநிரலில் உருவாக்கப்பட்ட ஓர் மென்பொருளாகும். இம் மென்பொருளானது ஒரு கணினியில் இருந்து பிறிதோர் கணினியை (பொதுவாக சேவர்களை) இயக்குவதாகுப் பயன்படுகின்றது.. கணினி வழங்கி அல்லது சேவரிற்கு 24 மணிநேரமும் வல்லுனர்களை வைத்து நேரத்தையும் பணத்தையும் வீணடிக்காது தேவையேற்படும் சமயத்தில் இவ்வாறான பிரச்சினைகளை இணைய இணைப்பின் மூலம் பெரும்பாலும் அலுவலகத்திற்கு வராமலே வீட்டில் இருந்தே சரிசெய்ய வழிவகுக்கும் மென்பொருளாகும். இதில் விசைப்பலகைகளின் தட்டச்சு மற்றும் மவுஸ் கிளிக் போன்றவை இம்மென்பொருளூடாக (VNC கிளையண்ட்) மற்றக் கணினிக்கு வழங்கப்படும் (VNC சேவர்) அந்தக் கணினியின் திரையானது (பொதுவாக சேவரின்) VNC கிளையண்டிற்கு அனுப்பப்படும். இதில் முக்கிய ஓர் அம்சம் என்னவென்றால் இது இயங்குதளத்தைச் சாராது அதாவது விண்டோஸ் இயங்குதளத்தின் திரையை லினக்ஸ் இயங்குதளத்திலும் லினக்ஸ் இயங்குதளத்தின் திரையை விண்டோஸ்ஸிலும் பார்க்கவியலும். சில சந்தர்பங்களில் விண்டோஸ் இயங்குதளத்தில் Ctrl+Alt+Delete ஓர் விசேட செய்கை என்பதால் இச் செயற்பாட்டிற்கான தட்டச்சுச் செயன்முறையை மற்றைய கணினிக்கு அநுப்ப விசேட வழிமுறைகள் கையாளப்படும் இது பாவிக்கும் மென்பொருளில் தங்கியுள்ளது (Real VNC இல் F8 விசைப்பலகையை அழுத்தி send Ctrl+Alt+Delete என்பதைத் தெரிவுசெய்யவும்).
# மெய்நிகர் வலையமைப்பூடான கணினி

## உதாரணங்கள்

தொலைதூர நிர்வாக மென்பொருள் உதாரணங்கள்:
- ரைட்விஎன்சி
- றியல்விஎன்சி
- அல்ட்றாவிஎன்சி
- டீம் வியூவர்
- ரஸ்ட்டெஸ்க்
# மெய்நிகர் வலையமைப்பூடான கணினி

## வெளியிணைப்புகள்

- RealVNC - ஓர் VNC பதிப்பு அமெரிக்காவின் பெல் ஆய்வு கூடத்தில் இருந்து
# சன் தொலைக்காட்சி

**சன் தொலைக்காட்சி** என்பது இந்தியாவின் தலைசிறந்த ஒளிபரப்பாளர்களுள் ஒன்றாகவும், தமிழில் முன்னோடி பொழுதுபோக்குத் தொலைக்காட்சியாகவும் உள்ளது. இது சென்னையைச் சேர்ந்த ஊடக நிறுவனமான சன் குழுமத்தின் சன் டிவி நெட்வொர்க்கின் முதன்மை அலைவரிசையாகும். இந்த அலைவரிசை கலாநிதி மாறன் என்பவரால் 14 ஏப்ரல் 1992 ஆம் ஆண்டு நிறுவப்பட்டது. 09 நவம்பர் 2007 முதல் இலவச தூர்தர்ஷன் டிடிஹெச்'லிருந்து எடுக்கப்பட்டு மாதம் பணம் செலுத்திப் பார்க்கும் தொலைக்காட்சிகள் பட்டியலில் சேர்ந்தது. இதன் உயர் வரையறு தொலைக்காட்சி 11 டிசம்பர் 2011 ஆம் ஆண்டில் அறிமுகப்படுத்தியது. இந்தத் தொலைக்காட்சியின் அனைத்து நிகழ்ச்சிகளும் அதிகாரப்பூர்வ ஓடிடி தளமான சன் நெக்ட்ஸ் இல் பதிவு செய்யப்படுகின்றன.
# சன் தொலைக்காட்சி

## வரலாறு

சன் குழுமத்தின் முதல் தொலைக்காட்சியாக 1992 ஆம் ஆண்டு ஏப்ரல் 14 அன்று சன் தொலைக்காட்சி தொடங்கப்பட்டது. 2006 ஏப்ரல் 24, இல் மும்பை பங்குச் சந்தையால் அறிவிக்கப்பட்ட பங்குச்சந்தை பட்டியலில் சன் டிவி $133 மில்லியன் டாலர்கள் வருவாய் உயர்ந்தது என அறிவிக்கப்பட்டது. தமிழர்களால் அதிகமாக பார்க்கப்படும் தொலைக்காட்சியில் சன் டிவிக்கு முதல் இடம், அதே தருணம் இந்தியாவில் அதிகம் பார்க்கப்படும் தொலைக்காட்சியில் சன் தொலைக்காட்சி முதல் இடம் என்பது குறிப்பிடத்தக்கது.
# சன் தொலைக்காட்சி

## நிகழ்ச்சிகள்

இந்த தொலைக்காட்சியில் நாடகத் தொடர்கள், நடன நிகழ்ச்சிகள், ஆன்மீக நிகழ்ச்சிகள், சமையல் நிகழ்ச்சிகள், பேச்சு நிகழ்ச்சிகள், திரைப்படங்கள், நடன நிகழ்ச்சிகள் மற்றும் விழாக்கள் போன்ற பல் சுவை நிகழ்ச்சிகளை ஒளிபரப்பு செய்து வருகின்றது. 1992 இல் இருந்து இன்று வரை 300 மேல் பட்ட தொடர்கள் ஒளிபரப்பாகியுள்ளது.  
2000 ஆம் ஆண்டு காலப்பகுதியிலிருந்து சித்தி, கிருஷ்ணதாசி, ஆனந்தம், அண்ணாமலை, திருமதி செல்வம், கோலங்கள், மெட்டி ஒலி, மைடியர் பூதம், மனைவி, கஸ்தூரி, செல்வி, தென்றல், தங்கம், அரசி, இதயம், மேகலா, சிவசக்தி, நாதஸ்வரம், தெய்வமகள், வாணி ராணி, பொம்மலாட்டம், அழகி, நந்தினி, நாயகி, லட்சுமி ஸ்டோர்ஸ் போன்ற பல வெற்றி தொடர்களை ஒளிபரப்பு செய்து வருகின்றது.
# சன் தொலைக்காட்சி

## விருதுகள்

- சன் குடும்பம் விருதுகள்: 2010ஆம் ஆண்டு முதல் சன் டிவியில் நிகழ்ச்சியில் பணி புரிந்த எல்லா கலைஞர்களையும் ஊக்குவிக்கும் விதமாக சன் குடும்பம் விருதுகள் என்ற பெயரில் விருதுகள் வழங்கப்படுகின்றது.
# சன் தொலைக்காட்சி

## ஓடிடி இயங்குதளம்

- சன் நெக்ட்ஸ்
# த டெரரிஸ்ட்

**த டெரரிஸ்ட்** (The Terrorist) திரைப்படம் 1998 ஆம் ஆண்டு வெளிவந்த தமிழ்த் திரைப்படமாகும்.சந்தோஷ் சிவன் இயக்கத்தில் வெளிவந்த இத்திரைப்படம் ராஜீவ் காந்தி தற்கொலைத் தாக்குதலுடன் ஒத்தே இருப்பதும் குறிப்பிடத்தக்கது. 1998 ஆம் ஆண்டிற்குரிய சிறந்த தமிழ்த் திரைப்படத்துக்கான தேசிய விருது இப்படத்திற்கு கிடைத்தது.
# த டெரரிஸ்ட்

## கதை

விடுதலை இயக்கமொன்றில் முக்கிய உறுப்பினராக இருக்கும் பெண்ணான மல்லி (ஆயிஷா தக்கர்) அங்கிருப்பவர்களின் வேண்டுகோளுக்கிணையவும் தனது விருப்பத்தின்படியும் அரசியல் தலைவர் ஒருவரைத் தற்கொலைத் தக்குதலில் கொள்வதற்காகச் செல்கின்றார்.இவரது இத்தற்கொலைத் தாக்குதலிற்காக இந்தியாவில் அமைந்திருக்கும் ஒரு கிராமத்தில் செல்வதற்கு ஏற்பாடுகளும் செய்யப்படுகின்றன.அதே சமயம் தனது சொந்த இடத்திலிருந்து செல்லும் வழியில் பிராமணச் சிறுவனொருவனினால் உதவி செய்யப்பட்டு அங்கிருக்கும் கண்ணிவெடிகளைத் தாண்ட உதவப்படுகின்றாள் மல்லி.அவளை அனுப்பிய பின்னர் அங்கு வரும் இராணுவத்தினரால் அச்சிறுவன் சுட்டு வீழ்த்தப்படுவதையும் உணர்கின்றாள் மல்லி.பின்னர் இந்தியாவின் வள்ளம் மூலம் வந்திறங்கும் மல்லி கிராமம் ஒன்றில் உள்ள வயோதிபரிடம் ஆராய்ச்சியாளர் என்ற பொய்யைக்கூறி அங்கு குடி கொள்கின்றாள் மல்லி.அங்கு அவளைத் தன் மகள் போல அன்பு செலுத்தும் அவ்வயோதிபர் பின்னர் அவள் கர்ப்பபிணிப் பெண் என்பதனையும் உணர்கின்றார்.இதற்கிடையில் அரசியல் தலைவரைக் கொல்வதற்கான நேரம் நெருங்கியது.அங்கிருந்து தற்கொலைத் தாக்குதலிற்கு ஆயத்தம் செய்து கொண்டு செல்கின்றாள்.இதற்கிடையில் வயோதிபரின் மனைவியும் நோய்வாய்ப்பட்டு படுத்த படுக்கையிலேயே அசைவேதும் இல்லாதிருப்பதனையும் காண்கின்றாள்.அரசியல் தலைவர் அவ்வூருக்கும் வந்திறங்குகின்றார்.அவரிடம் செல்லும் அவள் தனது வயிற்றில் இருக்கும் குழந்தையின் உயிருக்காக தன்னுடலை வெடிப்பதனை நிறுத்துகின்றாள்.
# த டெரரிஸ்ட்

## துணுக்குகள்

- 50,000 ஆயிரம் அமெரிக்க டாலர்கள் செலவில் 15 நாட்களில் வெளிவந்த திரைப்படம்.
# யாசிர் அரஃபாத்

**யாசிர் அரஃபாத்** (யாசர் அராஃபத், *Yasser Arafat*) என்று பரவலாக அழைக்கப்படும் **முகம்மது யாசிர் அப்துர் ரஹ்மான் அப்துர் ரவூப் அரஃபாத் அல்-குத்வா அல்-ஹுசைனி** (ஆகஸ்டு 4 (அ) ஆகஸ்டு 24, 1929 – நவம்பர் 11, 2004) பலஸ்தீன விடுதலை இயக்கத்தின் தலைவராக செயலாற்றியவர். **அபூ அம்மார்** என்று அவரது ஆதரவாளர்களால் அழைக்கப்பட்டார். 1994 இல் அமைதிக்கான நோபல் பரிசு பெற்ற மூவரில் ஒருவர். அரபாத் , சுயநிர்ணய-பாலஸ்தீனம் என்ற பெயரில் இஸ்ரேலுக்கு எதிராக மிகவும் வலிமையான போராட்டம் நடத்தியவர். அவர் இஸ்ரேல் அரசாங்கத்துடன் பேச்சுவார்த்தைகளில் தொடர்ந்து ஈடுபட்டு பல தசாப்தங்களாக நிலவிய மோதலுக்கு முடிவு எட்ட முயற்சித்தார். அவற்றின் மத்தியில் முக்கியமானவை - 1991 மாட்ரிட் மாநாடு, 1993 ஒஸ்லோ உடன்பாடு மற்றும் 2000 காம்ப் டேவிட் உச்சி மாநாடு.
# யாசிர் அரஃபாத்

## ஆரம்ப வாழ்க்கை

### பிறப்பு மற்றும் குழந்தைப்பருவம்

அரபாத் கெய்ரோ, எகிப்தில் பாலஸ்தீன பெற்றோருக்குப் பிறந்தார். அவரது தந்தை, அப்தெல் ரௌஃப் அல் குட்வா அல் ஹூஸ்சைனி, அவரது தாயார், ஜாஹ்வா அபுல் சவுத். அரபாதின் தந்தை தனது பரம்பரை குடும்ப நிலங்களுக்கான உரிமைக்காக போராடினார். ஏனெனில் 25 ஆண்டுகளாக எகிப்திய நீதிமன்றங்களில் வழக்கு நடைபெற்றுக்கொண்டிருந்தது. ஆனால் அராபத்தின் தந்தை வெற்றியடையவில்லை. பின் சாகினி மாவட்டத்தில் ஒரு ஜவுளி வியாபாரத்தில் பணியாற்றிக்கொண்டிருந்தார் அராபத்தின் தந்தை. அரபாத் ஏழு குழந்தைகளில் இரண்டாவது இளம் மகனாகப் பிறந்தார். 1933 இல், அரபாத் நான்கு வயதாக இருந்த போது அவரின் தாய், சிறுநீரக நோயால் இறந்தார்.
# யாசிர் அரஃபாத்

## கல்வி

1944 இல் கிங் புவாட் பல்கலைக்கழகத்தில் சேர்ந்தார் அராபத். அந்தக் காலத்திலேயே யூதர்கள் பற்றிய வாசிப்புகளை மேற்கொண்டார். பின் பேச்சுவார்த்தைகள் மூலம் யூத மற்றும் சியோனிஸம் ப்ற்றி நன்றாக புரிந்து கொள்ள ஆரம்பித்தார். கல்லூரியில் படித்து 1950 இல் சிவில் பொறியாளர் பட்டம் பெற்றார். 1948 இல் நடைபெற்ற அரபு-இஸ்ரேல் போரின் போது கல்லூரியில் இருந்து வெளியேறி அரபுப்படைகளுடன் இணைந்து இஸ்ரேலுக்கு எதிராகப் போரிட்டார்.
# யாசிர் அரஃபாத்

## திருமண வாழ்க்கை

1990 இல் யாசிர் அரஃபாத் தனது 61 வயதில் சுஹா தாவில் என்ற 27 வயது பாலஸ்தீன கிறித்தவப் பெண்ணை மணந்தார். திருமணத்திற்கு முன் சுஹா தாவிலை அவரது அம்மா யாசிர் அரஃபாத் அவர்களிடம் ப்ரான்ஸில் வைத்து அறிமுகப்படுத்தினார். சுஹா தாவில் அரஃபாத்தின் உதவியாளராகப் பணிபுரிந்தவர். இவர்களுக்கு 1995 ஆம் ஆண்டு ஜூலை 24 ஆம் நாள் மகள் பிறந்தார். அரஃபாத்தின் மனைவி இவருடனான மணவாழ்க்கையை விரும்பாதவராக இருந்தார். பல முறை அவரை விட்டு விலகிச் செல்ல விரும்பியிருக்கிறார். எனது திருமணத்தை மறுபடியும் செய்யமுடியுமென்றால் நான் அரஃபாத்தை திருமணம் செய்ய மாட்டேன் என அவரது மனைவி சுஹா தாவில் கூறினார். 1992 ஆம் ஆண்டு ஏப்ரல் 7 ஆம் தியதி அரஃபாத் பயணம் செய்த விமானம் தரையிரங்கும் போது விபத்திற்குள்ளானது. அதில் விமானஓட்டிகள் இருவரும் கொல்லப்பட்டனர்.  
1980களில் லிபியா, ஈராக், சவுதி அரேபியா ஆகிய நாடுகளிலிருந்து பண உதவி பெற்றார். அதைக் கொண்டு பலஸ்தீன விடுதலை இயக்கத்தை பலப்படுத்தினார்.
# யாசிர் அரஃபாத்

## இறப்பு

யாசிரின் மரணம் தொடர்பாக பல கருத்துகள் கூறப்பட்டன. அதில் மிக முக்கியமானதாக இருப்பது நச்சு உட்கொண்டார் என்னும் காரணம் ஆகும். மற்ற காரணங்களாக கல்லீரல் நோய், இரத்தத் தட்டுக்களின் சீர்கேடு என பரவலாகக் கூறப்பட்டு வருகின்றது.  
2004 ஆம் ஆண்டு அக்டோபர் 25 அன்று திடீரென நோயுற்றதால் கூட்டத்தில் வாந்தி எடுத்தார். துனிஸிய, ஜோர்டானிய மற்றும் எகிப்திய மருத்துவர்களின் பரிசோதனைக்குப் பின் இவர் பிரான்சு நாட்டின் பெர்சி ராணுவ மருத்துவமனையில் அனுமதிக்கப்பட்ட இவர் நவம்பர் 3 ஆம் நாள் கோமா நிலைக்குச் சென்றார். நவம்பர் 11 அன்று தனது 75 ஆவது வயதில் அவர் இறந்துவிட்டார்.  
கதிரியக்க இயற்பியல் நிறுவனம் மற்றும் நியூயார்க் டைம்ஸ் உட்பட பல ஆதாரங்களின் அடிப்படையில் விசம் என்று கூறுகின்றனர்.
# யாசிர் அரஃபாத்

## நஞ்சூட்டல்

இவரது இறப்புத் தொடர்பாகச் சந்தேகப்படுவதற்கான காரணிகளைப் பெற்றுக்கொண்ட இவரது மனைவியின் வேண்டுகோளின் பேரில் இவரது ஆடை உட்பட இறப்பின் போது இவரிடமிருந்த பொருட்கள் 2012 இல் சுவிட்சர்லாந்து நாட்டுப் பரிசோதனைக்கூடம் ஒன்றில் வேதியியற் பகுப்பாய்வுக்கு உட்படுத்தப்பட்டன. யாசிர் அரபாத்தின் இறப்புக்குக் காரணம் அவருக்குப் பொலோனியம்-210 நஞ்சூட்டப்பட்டிருப்பதே என்பதை அவ்வாய்வுகள் உறுதிப்படுத்தின.
# யாசிர் அரஃபாத்

## இறுதி ஊர்வலம்

அவரது சவப்பெட்டியில் பாலஸ்தீனிய கொடி போர்வையாகச் சூழப்பட்டு 11 நவம்பர் 2004 இல் பிரெஞ்சில் ஒரு சிறிய விழா நடைபெற்றது. ஒரு இராணுவ இசைக்குழு, பிரஞ்சு மற்றும் பாலஸ்தீன தேசிய கீதங்களை வாசித்தனர். பிரஞ்சு ஜனாதிபதி ஜாக் சிராக் அவரை 'தைரியத்தின் மனிதன்' என பாராட்டினார். அடுத்த நாள், அராபதின் உடல் மாநிலங்களில் உள்ள பிரதம மந்திரிகள் மற்றும் வெளியுறவு மந்திரிகளின் பார்வைக்காக வைக்கப்பட்டது. பின் பிரஞ்சு விமானப்படையின் விமானம் மூலம் விமானத்தில் பாரிஸ் இருந்து ஜெருசலெமுக்கு பறந்தது. ரமலாவில் அரபாதை ஒரு "தற்காலிக" கல்லறையில், 2004 இல் புதைத்தனர்.  
இஸ்ரேல் அரசு ஜெருசலேமில் அராபதை புதைக்க மறுத்துவிட்டது. இஸ்ரேலிய அமைச்சர் டாமி "ஜெருசலேம் யூத அரசர்களின் புதையிடம், அரபு பயங்கரவாதிகளின் புதையிடம் இல்லை" என்று கூறினார். பின் அராபத்தின் கல்லறை முசொலியத்தில் பி.என்.ஏ ஜனாதிபதி தலைமையகத்தில் நவம்பர் 10, 2007 இல் திறக்கப்பட்டது.
# செப்டம்பர் 10

## பிறப்புகள்

- 1487 &ndash; மூன்றாம் ஜூலியுஸ் (திருத்தந்தை) (இ. 1555)
- 1857 &ndash; ஜேம்சு எட்வார்டு கீலர், அமெரிக்க வானியலாளர் (இ. 1900)
- 1862 &ndash; பின்னத்தூர் அ. நாராயணசாமி ஐயர், தமிழறிஞர், உரையாசிரியர், கவிஞர் (இ. 1914)
- 1887 &ndash; கோவிந்த் வல்லப் பந்த், உத்தரப் பிரதேசத்தின் 1வது முதலமைச்சர் (இ. 1961)
- 1892 &ndash; ஆர்தர் காம்ப்டன், நோபல் பரிசு பெற்ற அமெரிக்க இயற்பியலாளர் (இ. 1962)
- 1909 &ndash; வ. நல்லையா, இலங்கைத் தமிழ் அரசியல்வாதி (இ. 1976)
- 1912 &ndash; பசப்பா தனப்பா ஜாட்டி, இந்தியாவின் 5வது குடியரசுத் துணைத் தலைவர் (இ. 2002)
- 1912 &ndash; மார்க் அந்தோனி பிரேசுகர்டில், பிரித்தானிய-ஆத்திரேலிய-இலங்கை மார்க்சியப் புரட்சியாளர் (இ. 1999)
- 1920 &ndash; சி. ஆர். ராவ், இந்திய-அமெரிக்க கணிதவியலாளர், புள்ளியியலாளர்
- 1929 &ndash; ஆர்னால்ட் பால்மர், அமெரிக்கக் குழிப்பந்தாட்ட வீரர், தொழிலதிபர் (இ. 2016)
- 1931 &ndash; ஆரூர்தாஸ், தமிழ்த் திரைப்பட கதை, வசன எழுத்தாளர் (இ. 2022)
- 1934 &ndash; பி. எம். சுந்தரம், தமிழக இசையியல் அறிஞர்
- 1937 &ndash; ஜேரட் டயமண்ட், அமெரிக்க உயிரியலாளர்
- 1957 &ndash; எஸ். கே. தேவமணி, மலேசிய அரசியல்வாதி
- 1957 &ndash; சுனந்தா முரளி மனோகர், இந்திய-பிரித்தானியத் திரைப்படத் தயாரிப்பாளர் (இ. 2017)
- 1958 &ndash; கிரிஷ் கொலம்பஸ், அமெரிக்க இயக்குநர்
- 1960 &ndash; கொலின் பிர்த், ஆங்கிலேய நடிகர்
- 1964 &ndash; ஜாக் மா, சீன தொழில் முனைவர்
- 1965 &ndash; அதுல் குல்கர்ணி, இந்தியத் திரைப்பட நடிகர்
- 1971 &ndash; மேஜர் காந்தரூபன், விடுதலைப் புலி உறுப்பினர் (இ. 1990)
- 1975 &ndash; விவேகா, தமிழகத் திரையிசைப் பாடலாசிரியர்
- 1978 &ndash; மஞ்சு வாரியர், தென்னிந்தியத் திரைப்பட நடிகை
- 1980 &ndash; ஜெயம் ரவி, தமிழ்த் திரைப்பட நடிகர்
- 1984 &ndash; சின்மயி, தமிழ்த் திரைப்படப் பின்னணிப் பாடகி
# செப்டம்பர் 10

## இறப்புகள்

- கிமு 210 &ndash; சின் சி ஹுவாங், சீனாவின் 1வது பேரரசர் (பி. கிமு 260)
- 1797 &ndash; மேரி உல்சுடன்கிராஃப்ட், ஆங்கிலேய மெய்யியலாளர், எழுத்தாளர் (பி. 1759)
- 1898 &ndash; பவேரியாவின் எலிசபெத் (பி. 1837)
- 1915 &ndash; பாகாஜதீன், இந்திய மெய்யியலாளர், எழுத்தாளர் (பி. 1879)
- 1920 &ndash; ஆலிவ் தோமசு, அமெரிக்க நடிகை (பி. 1894)
- 1925 &ndash; எல். டி. சாமிக்கண்ணு பிள்ளை, இந்திய அரசியல்வாதி, வரலாற்றாளர், மொழியியலாளர், வானியலாளர் (பி. 1865)
- 1977 &ndash; மு. கார்த்திகேசன், இலங்கை இடதுசாரி அரசியல்வாதி, ஆசிரியர் (பி. 1919)
- 1983 &ndash; அ. க. செட்டியார், தென்னிந்தியத் திரைப்படத் தயாரிப்பாளர் (பி. 1911)
- 1997 &ndash; பாக்கீர் மாக்கார், இலங்கை அரசியல்வாதி (பி. 1917)
- 1998 &ndash; சி. பாலசுப்பிரமணியன், தமிழறிஞர், பேராசிரியர் (பி. 1935)
- 2005 &ndash; எர்மன் போண்டி, ஆத்திரியக் கணிதவியலாளர், அண்டவியலாளர் (பி. 1919)
- 2008 &ndash; வி. கே. கானமூர்த்தி, இலங்கை நாதசுரக் கலைஞர் (பி. 1948)
- 2020 &ndash; வடிவேல் பாலாஜி, தமிழ் தொலைக்காட்சி நகைச்சுவை நடிகர், திரைப்பட நடிகர் (பி. 1975)
# செப்டம்பர் 10

## சிறப்பு நாள்

- அமெரிக்கப் பழங்குடியினர் மரபு நாள் (கயானா)
- குழந்தைகள் நாள் (ஒண்டுராசு)
- தேசிய நாள் (ஜிப்ரால்ட்டர்)
- ஆசிரியர் நாள் (சீனா)
- உலக தற்கொலைத் தவிர்ப்பு நாள்
# திருத்தந்தை அருள் சின்னப்பர்

உரோமன் கத்தோலிக்க திருச்சபையின் இரண்டு திருத்தந்தையர்கள் இதுவரை **அருள் சின்னப்பர்** (John Paul) என்ற பெயரை தமது ஆட்சிப் பெயராகக் கொண்டுள்ளனர்:  
- திருத்தந்தை முதலாம் அருள் சின்னப்பர் (1978), இவர் தமது முன்னிருந்த 23ம் யோவான் மற்றும் ஆறாம் பவுல் என்ற இரு திருத்தந்தையர்களை கௌரவிக்கும் நோக்கில் இப்பெயரை ஏற்றார்.  
- திருத்தந்தை இரண்டாம் அருள் சின்னப்பர் (1978-2005), சிலவேளைகளில் பெரிய அருள் சின்னப்பர் (John Paul the Great) எனவும் அழக்கப்படுகிறார். இவர் தமக்கு முன் 34 நாட்கள் மட்டுமே திருத்தந்தையாக இருந்த திருத்தந்தை முதலாவது அருளப்பர் சின்னப்பரை கௌரவிக்கும் நோக்கில் இப்பெயரை ஏற்றார்.  
id:Paulus#Paus Katolik Roma
# சூர்யகாந்தம்

**சூர்யகாந்தம்** கருநாடக இசையின் 17 வது மேளகர்த்தா இராகமாகும். அசம்பூர்ண மேள பத்ததியில் 17 வது இராகத்தின் பெயர் **சாயாவதி**.
# சூர்யகாந்தம்

## இலக்கணம்

| அவரோகணம்: | ஸ் நி<sub>3</sub> த<sub>2</sub> ப ம<sub>1</sub> க<sub>3</sub> ரி<sub>1</sub> ஸ | } |
| --- | --- | --- |  
- *அக்னி* என்றழைக்கப்படும் 3 வது வட்டத்தில் (சக்கரத்தில்) 5 வது இராகம்.
- இந்த இராகத்தில் ஷட்ஜம், சுத்த ரிஷபம்(ரி<sub>1</sub>), அந்தர காந்தாரம்(க<sub>3</sub>), சுத்த மத்திமம்(ம<sub>1</sub>), பஞ்சமம், சதுஸ்ருதி தைவதம்(த<sub>2</sub>), காகலி நிஷாதம்(நி<sub>3</sub>) ஆகிய சுரங்கள் வருகின்றன.
- இதன் நேர் பிரதி மத்திம மேளம் கமனச்ரம (53).
- இதன் காந்தார, மத்திம முறையே கிரக பேதத்தின் வழியாக சேனாவதி (07), லதாங்கி (63) மேளகர்த்தா இராகங்களை கொடுக்கும் (மூர்ச்சனாகாரக மேளம்).
# சூர்யகாந்தம்

## உருப்படிகள்

| கிருதி | *" முத்துமோமு "* | தியாகராஜர் | ஆதி |  |
| --- | --- | --- | --- | --- |
| கிருதி | *" கனவோ நினைவோ "* | கோபாலகிருஷ்ண பாரதியார் | மிஸ்ரசாபு |  |
| கிருதி | *" ஸ்ரீ சாம்பசிவாய "* | முத்தையா பாகவதர் | ரூபகம் |  |
| கிருதி | *" கஞ்சம் கொஞ்சும் "* | முத்தையா பாகவதர் | ரூபகம் |  |
| கிருதி | *" பேசாதே நெஞ்சமே "* | முத்துத் தாண்டவர் | மிஸ்ர ஜம்பை | } |
# சூர்யகாந்தம்

## ஜன்ய இராகங்கள்

சூர்யகாந்தத்தின் ஜன்ய இராகங்கள் இவை.  
- சௌராட்டிரம்
- வசந்தா
- லலிதா
- பைரவம்
- சுப்ரதீபம்
- சேனாமணி
- நாகசூடாமணி
- திவ்யதரங்கிணி
- ராகச்சந்திரிகா
- சம்பகமாலிகா
- தூநீரதாரணி
# நடபைரவி

**நடபைரவி** கருநாடக இசையின் 20 ஆவது மேளகர்த்தா இராகமாகும். அசம்பூர்ண மேள பத்ததியில் 20 ஆவது இராகத்தின் பெயர் **நாரீரீதிகௌள**. இந்துஸ்தானி இராகத்தில் இதற்கு ஈடானது *அசாவேரி தாட்* ஆகும்.
# நடபைரவி

## இலக்கணம்

| அவரோகணம்: | ஸ் நி<sub>2</sub> த<sub>1</sub> ப ம<sub>1</sub> க<sub>2</sub> ரி<sub>2</sub> ஸ | } |
| --- | --- | --- |  
- *வேத* என்றழைக்கப்படும் 4 வது சக்கரத்தில் 2 ஆவது இராகம்.
- இந்த இராகத்தில் ஷட்ஜம், சதுஸ்ருதி ரிஷபம்(ரி<sub>2</sub>), சாதாரண காந்தாரம்(க<sub>2</sub>), சுத்த மத்திமம்(ம<sub>1</sub>), பஞ்சமம், சுத்த தைவதம்(த<sub>1</sub>), கைசிகி நிஷாதம்(நி<sub>2</sub>) ஆகிய சுரங்கள் வருகின்றன.
- ரி, நி ஆகிய சுரங்கள் தீர்க்கமாக இசைக்கப்படுகின்றன.
# நடபைரவி

## சிறப்பு அம்சங்கள்

- இதன் க, ம, ப, த, நி முறையே கிரக பேதத்தின் வழியாக சங்கராபரணம் (29), கரகரப்பிரியா (22), தோடி (08), மேசகல்யாணி (65), ஹரிகாம்போஜி (28) ஆகிய மேளங்களைக் கொடுக்கும் (மூர்ச்சனாகாரக மேளம்).
- இதன் மத்திமத்தை பிரதி மத்திமமாக மாற்றினால் இராகம் சண்முகப்பிரியா (56) ஆகும்.
- இதன் காந்தாரத்தை அந்தர காந்தாரமாக மாற்றினால் இராகம் சாருகேசி (26) ஆகும்.
- ஐரோப்பிய இசையிலும், கிரேக்க இசையிலும் இதற்கு ஈடான இசை அமைப்பு இருப்பதாக அறியவருகிறது.
- இந்த இராகம் மேலைத்தேய இசையின் Natural Minor Scale இற்கு இணையானது.
# நடபைரவி

## உருப்படிகள்

| கிருதி | *பருலசேவா * | இராமனாதபுரம் சீனிவாச ஐயங்கார் | ரூபகம் |  |
| --- | --- | --- | --- | --- |
| கிருதி | ஸ்ரீ வள்ளி தேவசேனாபதே | பாபநாசம் சிவன் | ஆதி |  |
| கிருதி | எண்ணுவதெல்லாம் | பெரியசாமி தூரன் | ஆதி |  |
| கிருதி | அம்போருகபாதமே | கோடீஸ்வர ஐயர் | ரூபகம் |  |
| கிருதி | ஐயனே நடனமாடிய | முத்துத் தாண்டவர் | மிஸ்ர ஜம்பை |  |
| கிருதி | நீ பாதமுலனு | முத்தையா பாகவதர் | ஆதி |  |
| பதம் | கையுடன் கூட்டிவாடி | மாயூரம் விஸ்வநாத சாஸ்திரி | ஆதி | } |
# நடபைரவி

## ஜன்ய இராகங்கள்

நடபைரவியின் ஜன்ய இராகங்கள் இவை.
| ஜன்ய ராகங்கள் | குறிப்புகள் |
| --- | --- |
| அக்னி கோபம் |  |
| பைரவி |  |
| ஆனந்தபைரவி |  |
| ஹிந்தோளவசந்தம் |  |
| ஜிங்களா |  |
| சுத்ததெசி |  |
| அமிர்தவாஹினி |  |
| மார்க்கஹிந்தோளம் |  |
| மாஞ்சி |  |
| இந்தோளம் |  |
| பூர்ணஷட்ஜம் |  |
| சாரமதி |  |
| ஜயந்தசிறீ |  |
| ரதிபதிப்பிரியா |  |
| பாகீரதி |  |
| கோமேதகப்பிரியா |  |
| நவரசச்சந்திரிகா |  |
| சுத்தசாளவி |  |
| சுத்தரஜ்ஜணி |  |
| புவனகாந்தாரி |  |
| திவ்யகாந்தாரி |  |
| கமலாதரங்கிணி |  |
| கோபிகாவசந்தம் |  |
# நடபைரவி

## திரையிசைப் பாடல்கள்

நடபைரவி இராகத்தில் அமைந்த சில திரையிசைப் பாடல்கள்:  
- *அம்மாவும் நீயே அப்பாவும் நீயே* :- களத்தூர் கண்ணம்மா
- *திருக்கோயில் வாசலில்* :- முத்து
- *வசீகரா* :- மின்னலே
# கீரவாணி

**கீரவாணி** (Keeravani) என்பது கருநாடக இசையில் 21வது மேளகர்த்தா இராகம். அசம்பூர்ண மேள பத்ததியில் இந்த இராகத்தின் பெயர் **கிரணாவளி**. விரிவான ஆலாபனைக்கு இடம் கொடுப்பதுடன், பக்தி சுவையையும் வெளிப்படுத்தும். எப்போதும் பாடலாம்.
# கீரவாணி

## இலக்கணம்

| அவரோகணம்: | ஸ் நி<sub>3</sub> த<sub>1</sub> ப ம<sub>1</sub> க<sub>2</sub> ரி<sub>2</sub> ஸ | } |
| --- | --- | --- |
- வேத என்றழைக்கப்படும் 4வது சக்கரத்தில் 3வது மேளம்.
- இந்த இராகத்தில் ஷட்ஜம், சதுஸ்ருதி ரிஷபம்(ரி<sub>2</sub>), சாதாரண காந்தாரம்(க<sub>2</sub>), சுத்த மத்திமம்(ம<sub>1</sub>), பஞ்சமம், சுத்த தைவதம் (த<sub>1</sub>) , காகலி நிஷாதம் (நி<sub>3</sub>) ஆகிய சுரங்கள் வருகின்றன.
# கீரவாணி

## சிறப்பு அம்சங்கள்

- பிரதியாகத கமகம் இந்த இராகத்தின் சாயலை நன்கு வெளிப்படுத்தும்.
- இதன் மத்திமத்தை பிரதி மத்திமாக மாற்றினால் இராகம் சிம்மேந்திரமத்திமம் ஆகும்.
- இது ஒரு மூர்ச்சனாகாரக மேளம். இதன் மத்திமம், பஞ்சமம், தைவதம் முறையே கிரக பேதத்தின் வழியாக ஹேமவதி (58), வகுளாபரணம் (14), கோசலம் (71) இராகங்கள் கொடுக்கும்.
- மேல்நாட்டு இசையில் *ஹார்மோனிக் மைனர்* (Harmonic Minor Scale) என்பது கீரவாணி இராகமே.
# கீரவாணி

## உருப்படிகள்

- கிருதி : கலிகியுண்டேகதா : ஆதி : தியாகராஜ சுவாமிகள்.
- கிருதி : இன்னமும் சந்தேக :மிஸ்ர சாபு : கோபாலகிருஷ்ண பாரதியார்
- கிருதி : தேவி நீயே : ஆதி : பாபநாசம் சிவன்.
- கிருதி : வேலவா வினை தீர : மிஸ்ர ஜம்பை : கோடீஸ்வர ஐயர்.
- கிருதி : உனை நம்பினேன் ஐயா : ஆதி : முத்துத் தாண்டவர்.
# கீரவாணி

## ஜன்ய இராகங்கள்

கீரவாணியின் ஜன்ய இராகங்கள் இவை.  
- குலபூஷணி
- சாமந்தசாளவி
- கல்யாணவசந்தம்
- நாகதீபரம்
- ரிஷிப்பிரியா
- உகவாணி
- சந்திரிகா
- சிவிகா
- பானுப்பிரியா
- ஸ்ரோத்தஸ்வினி
- கதரம்
# கீரவாணி

## திரையிசைப் பாடல்கள்

கீரவாணி இராகத்தில் அமைந்த சில திரையிசைப் பாடல்கள்:  
- *"சந்தனம் மணக்குது கற்பூரம் ஜொலிக்குது..."*
- *" பாட்டு பாடவா பாடம் சொல்லவா... "* -
- *" போவோமா ஊர்கோலம்... "* - சின்னத்தம்பி
- *" என்னைத் தாலாட்ட வருவாளா... "* - காதலுக்கு மரியாதை
- *" நெஞ்சுக்குள்ளே இன்னாரென்று... "*- பொன்னுமணி
- *" கீரவாணி... "*- பாடும் பறவைகள்
- *" மாங்குயிலே... "*- கரகாட்டக்காரன்
- எவனோ ஒருவன்-அலைபாயுதே
# கரகரப்பிரியா

**கரகரப்பிரியா** (கரஹரப்பிரியா) கருநாடக இசையின் 22 வது மேளகர்த்தா இராகம். அசம்பூர்ண மேள பத்ததியில் **சிறீராகம்** 22 வது இராகமாகக் கொள்ளப்படுகிறது. இந்துஸ்தானி இசையில் இதற்கு "காபிதாட்" என்பது பெயர்.
# கரகரப்பிரியா

## இலக்கணம்

| அவரோகணம்: | ஸ் நி<sub>2</sub> த<sub>2</sub> ப ம<sub>1</sub> க<sub>2</sub> ரி<sub>2</sub> ஸ | } |
| --- | --- | --- |
- *வேத* என்றழைக்கப்படும் 4 வது சக்கரத்தில் 4 வது மேளம்.
- இந்த இராகத்தில் ஷட்ஜம், சதுஸ்ருதி ரிஷபம்(ரி<sub>2</sub>), சாதாரண காந்தாரம்(க<sub>2</sub>), சுத்த மத்திமம்(ம<sub>1</sub>), பஞ்சமம், சதுஸ்ருதி தைவதம்(த<sub>2</sub>), கைசிகி நிஷாதம் (நி<sub>2</sub>) ஆகிய சுரங்கள் வருகின்றன.
# கரகரப்பிரியா

## சிறப்பு அம்சங்கள்

- பிரத்தியாகத கமகம் இவ்விராகத்திற்கு அழகைக் கொடுக்கும்.
- கருணைச் சுவையைக் கொண்டது. விரிவான ஆலாபனைக்கு இடம் கொடுக்கும் இராகம். எப்போதும் பாடலாம்.
- இவ்விராகமே பழமையான சாமகானத்தை ஒத்து இருப்பதாக கூறப்படுகிறது.
- இதற்கு நேர் பிரதி மத்திம இராகம் ஹேமவதி (58).
- இது ஒரு மூர்ச்சனாகாரக மேளம். இதன் ரி, க, ம, ப, நி முறையே கிரக பேதத்தின் வழியாக ஹனுமத்தோடி, மேசகல்யாணி, ஹரிகாம்போஜி, நடபைரவி, தீரசங்கராபரணம் ஆகிய மேளங்களைக் கொடுக்கும்.
- தியாகராஜர் இந்த இராகத்தில் பல கிருதிகளை இயற்றியுள்ளார்.
# கரகரப்பிரியா

## உருப்படிகள்

- கிருதி : சக்கனிராஜ : ஆதி : தியாகராஜர்
- கிருதி : பக்கல நிலபடி : மிஸ்ர சாபு : தியாகராஜர்.
- கிருதி : என்ன செய்தாலும் : ஆதி : பாபநாசம் சிவன்
- கிருதி : கண் பாரய்யா : ஆதி : கோடீஸ்வர ஐயர்
- கிருதி : மாயவித்தை செய்வோனே : ஆதி : முத்துத் தாண்டவர்
# கரகரப்பிரியா

## ஜன்ய இராகங்கள்

கரகரப்பிரியாவின் ஜன்ய இராகங்கள் இவை.
| ஜன்ய ராகங்கள் |
| --- |
| ஆபேரி |
| ஆபோகி |
| உசேனி |
| உதயரவிச்சந்திரிக்கா |
| களாநிதி |
| கன்னடகௌளை |
| காப்பி |
| கானடா |
| கிரணாவளி |
| சிறீராகம் |
| சிறீரஞ்சனி |
| சிவரஞ்சனி |
| சுத்தபங்காளா |
| போகவதி |
| தர்பார் |
| நாகவல்லி |
| நாயகி |
| நாஹரி |
| மகுடதாரிணி |
| மத்தியமாவதி |
| மயூரத்வனி |
| மத்திமராவளி |
| மணிரங்கு |
| முகாரி |
| தேவமனோகரி |
| ஜெயமனோகரி |
| ரீதிகௌளை |
| பாலச்சந்திரிக்கா |
| பிருந்தாவனசாரங்கா |
| புஷ்பதிலகா |
| பூர்ணகளாநிதி |
| மஞ்சரி |
| ஜெயநாராயணி |
| ஸ்வரபூஷணி |
| சித்தசேனா |
| மனோகரி |
| மாளவசிறீ |
| ஜெயந்தசேனா |
| பலமஞ்சரி |
| தேவகிரியா |
| லலிதமனோகரி |
| ருத்ரப்பிரியா |
| இனகரப்பிரியா |
| ஓம்காரி |
| வரமு |